《沁园春 其五 戊戍自寿》
宋代·程珌

渤澥东南界，西北倚昆崙。当时推步，但知宇内有乾坤。

午夜风轮微转，驾我浮空泛景，一息过天垠。俯视人间世，渺渺聚沤尘。

挽天吴，摩海若，吐还吞。宁用计年，八十阳九又三阴。

要自白榆星外，直至黑流沙底，山与泽俱平。不论初末度，一色界如银。

作者简介：程珌（1164～1242），宋代人，字怀古，号洺水遗民，休宁（今属安徽）人。绍熙四年进士。授昌化主簿，调建康府教授，改知富阳县，迁主管官告院。历宗正寺主簿、枢密院编修官，权右司郎官、秘书监丞，江东转运判官。